Document ID: /roh_data/filtered/fineweb-2-filterrobots_roh.jsonl.gz/3354

La staziun a Lavin n'è betg pli confurma a la lescha da persunas cun impediments. Perquai ha la Viafier Retica preschentà 2 variantas pussaivlas. Ina da renovar la staziun actuala e l’autra da spustar la staziun da tren tranter Lavin e Sagliains.
Radund 70 abitantas e abitants èn stadas preschentas a la sairada d’infurmaziun. La clera maioritad vul che la staziun da tren resta er en avegnir en vischnanca. Ils abitants temian oravant tut ina sperdita da la qualitad da viver.
Staziun tranter Lavin e Sagliains
La Viafier retica favurisescha dentant la varianta da spustar. Questa è pli bunmartgada e schliass gist 2 problems. La nova staziun vegniss fabritgada confurm a la lescha da persunas cun impediments e Sagliains fiss en l'avegnir mo pli ina staziun per chargiar autos e camiuns e betg per persunas.
RR novitads 06:00